Se conoix con o nombre de bastida u torre de setio a una maquina de l'Antigüedat y d'a Edat Meya, que se feba servir por os incheniers melitars ta setiar ciudatz, castiellos y atras fortificacions melitars con torres u murallas. Consistiba en una torre devantata en fusta, con muito peso, encara que se podeba tresladar por meyo d'as ruedas que teneba, u bien tresladando-la rodando sobre troncos d'árbols. Asinas se podeba construyir a bastida a una distancia suficient d'as murallas d'o puesto que se setiaba, guaranciando a seguridat d'os suyos constructors. Se gosaban fer d'una altaria superior a las murallas que s'atacaban, ta dar asinas a os atacants bellas facilidatz.